Σε αυτό το video, θα μιλήσουμε για το πρόγραμμα των μαθημάτων.
Θα πούμε για τα διάφορα τμήματα των μαθημάτων: τα video, τα quiz, τις εργασίες για το σπίτι και τα test.
Επίσης, θα σας δείξω τις διαφορετικές λειτουργίες της ιστοσελίδας του Complexity Explorer.
Αν έχετε ήδη εμπειρία με τον Complexity Explorer, μπορείτε ίσως να προσπεράσετε αυτό το video,
καθώς τα συγκεκριμένα μαθήματα ακολουθούν σχετικά την ίδια δομή με προηγούμενα.
Αν όμως αυτή είναι η πρώτη σας εμπειρία με εμάς, προτείνω να παρακολουθήσετε τη συνέχεια αυτού του video,
ώστε να καταλάβετε πώς λειτουργούν τα μαθήματα και να έχετε γνώση
των δυνατοτήτων της ιστοσελίδας του Complexity Explorer. Πάμε να δούμε την ιστοσελίδα.
Αυτή είναι η ιστοσελίδα του Complexity Explorer.
Εδώ βρίσκεται η ιστοσελίδα της σειράς μαθημάτων "Δυναμικά Συστήματα και Χάος".
Η σελίδα περιγραφής περιέχει βασικές πληροφορίες για τα μαθήματα,
ένα μικρό βιογραφικό μου και επίσης βιογραφικά των δύο βοηθών διδασκαλίας: Paul και Mackenzie.
Θα είναι και οι δύο διαθέσιμοι για την απάντηση ερωτήσεων στα Forum συζήτησης και επίσης μέσω e-mail.
Πιο κάτω βρίσκεται η Ύλη. Η σειρά αποτελείται από 8 ενότητες.
Η ανάρτηση κάθε ενότητας θα γίνεται μία ανά εβδομάδα (σχεδόν).
Τα video πάντως θα παραμένουν διαθέσιμα online, ώστε να μπορείτε να τα παρακολουθείτε όποτε θέλετε.
Πάμε πίσω στην αρχή.
Και επιλέξτε τα "Lectures".
Εδώ βρίσκεται η διδακτέα ύλη. Μέσω της μπάρας πλοήγησης στα δεξιά
μπορείτε να ανοίξετε ή να κλείσετε κάθε ενότητα.
(αργότερα θα βρίσκονται και άλλες ενότητες εδώ)
Και κάθε ενότητα αποτελείται από διάφορες υποενότητες.
Στις υποενότητες θα βρίσκονται video και quiz.
Λίγα λόγια για τα video: τα video διατίθενται μέσω του youtube.
Μπορείτε να επιταχύνετε την ταχύτητα playback στο youtube, αν αλλάξετε στην επιλογή html5. Υπάρχει μια σχετική συζήτηση στην επιλογή "FAQ".
Αν δεν επιθυμείτε να παρακολουθείτε τα video στο youtube ή αν ζείτε κάπου όπου το youtube δεν διατίθεται,
μπορείτε να κατεβάσετε τα video από εδώ και να τα παρακολουθήσετε στον υπολογιστή σας όποτε θέλετε.
Όπως είπα και πιο πριν, τα video θα παραμένουν στην ιστοσελίδα και μπορείτε να τα παρακολουθείτε όσο συχνά θέλετε.
Για τις περισσότερες υποενότητες, θα υπάρχουν διάφορα quiz.
Τα quiz αυτά δεν θα βαθμολογούνται.
Δεν βλέπουμε κανένα score και δεν θα αποτελέσουν μέρος της τελικής σας βαθμολογίας.
Αποτελούν ευκαιρίες για να προπονηθείτε και να δοκιμάσετε κάποιες από τις ιδέες που συζητάμε στα video.
Στο τέλος της κάθε ενότητας θα βρείτε μια εργασία για το σπίτι. Αυτές οι εργασίες δεν είναι υποχρεωτικές,
δεν είστε αναγκασμένοι να τις κάνετε, αλλά προτείνω να τις επιχειρήσετε,
ώστε να έχετε έτσι περισσότερο όφελος από τα μαθήματα.
Θα υπάρχουν τρία διαφορετικά επίπεδα προβλημάτων: Αρχικής, Μέσης και Αυξημένης δυσκολίας. Είναι δικό σας θέμα
ποιο επίπεδο δυσκολίας επιλέγετε. Πράξτε όπως επιθυμείτε.
Σας προτρέπω να συνεργάζεστε για τις εργασίες, να αναρτάτε ερωτήσεις στα Forum και να συζητάτε τα προβλήματα.
Στο τέλος κάθε ενότητας υπάρχει ένα test.
Η τελική σας βαθμολογία είναι ο μέσος όρος των βαθμών σας στα test.
Σπουδαστές που ολοκληρώνουν τα μαθήματα με μέσο όρο βαθμολογίας 70% και πάνω θα λάβουν σχετικό πιστοποιητικό
από το Ινστιτούτο της Santa Fe. Τα test θα γίνονται με ανοικτές σημειώσεις και βιβλία. Μπορείτε να συμβουλευτείτε άλλες πηγές
και να ξαναπαρακολουθήσετε τα video αν θέλετε.
Πέραν τούτου όμως, πρέπει να γράψετε τα test μόνοι σας, χωρίς καμιά εξωτερική βοήθεια από άλλο άτομο.
Φυσικά, βασιζόμαστε στο Σύστημα Τιμής για την τήρηση των κανόνων.
Και πάλι, επιστρέφουμε στην αρχή. Επιλέξτε το "Course Material".
Δεν διατίθεται βιβλίο για τα μαθήματα. Θα προτείνω πάντως μερικές επιπλέον πηγές,
βιβλία και δημοσιεύσεις, στο τμήμα "Course Material" της ιστοσελίδας. Προς το παρόν δεν υπάρχουν πολλές προτάσεις,
αλλά θα προσθέσω περισσότερες κατά τη διάρκεια των μαθημάτων.
Ας δούμε λίγο το Forum συζήτησης για τα μαθήματα.
Εδώ βρίσκεται το Forum συζήτησης για τα μαθήματα. Υπάρχουν διάφορες κατηγορίες θεμάτων.
Στην κατηγορία "Introduce yourself" μπορείτε να αυτοσυστηθείτε, ώστε άλλοι σπουδαστές να μάθουν περισσότερα
για εσάς και τα ενδιαφέροντά σας. Στην κατηγορία "Announcements", θα αναρτώ ανακοινώσεις για τα μαθήματα.
Άλλος τρόπος για να λαμβάνετε ανακοινώσεις για τα μαθήματα είναι ακολουθώντας μας στο twitter.
Ο σύνδεσμος για τη σελίδα μας στο twitter βρίσκεται στην αρχική σελίδα περιγραφής. Αν δεν χρησιμοποιείτε το twitter,
δεν χρειάζεται να ανοίξετε λογαριασμό: πρόκειται να αναρτώ τις ίδιες ανακοινώσεις και στο Forum. Αλλά αν είστε στο twitter,
μπορεί να αποτελέσει βολικό τρόπο ενημέρωσης για τα μαθήματα.
Εδώ, στο "Unit 1: Iterated Functions", την ενότητα όπου βρισκόμαστε τώρα, είναι ένα καλό μέρος για να
αναρτάτε ερωτήσεις σχετικά με τις εργασίες, τα quiz, και γενικότερα για την ύλη αυτής της ενότητας.
Γενικότερα, αν έχετε ερωτήσεις σχετικά με οποιοδήποτε θέμα των μαθημάτων, μπορείτε να
δείτε το "FAQ" (τη λίστα με τις Συχνές Ερωτήσεις) και το Forum, για να ελέγξετε αν κάποιος έχει ήδη κάνει παραπλήσια ερώτηση
και μπορείτε να αναρτήσετε ο ίδιος ερώτησή σας στο Forum. Αν προτιμάτε, μπορείτε να μας αποστείλετε e-mail,
επιλέγοντας το εικονίδιο e-mail εδώ, δίπλα από το όνομά μου: θα σας προωθήσει στη διεύθυνση
και αυτός είναι ο λογαριασμός που εποπτεύεται απ' όλη τη διδακτική ομάδα. Έτσι κάποιος από μας θα επικοινωνήσει μαζί σας.
Αυτή ήταν μια γρήγορη ματιά των κύριων λειτουργιών της ιστοσελίδας του Complexity Explorer.
Στην επόμενη υποενότητα, θα αρχίσουμε με την ύλη των μαθημάτων.